শরীরে একাধিক আঘাত, লখউয়ের রাস্তায় উদ্ধার তরুণীর দেহ

লখনউ: ভালোবাসা (Love) পরিণতি পেল কি হিংস্রতায় (Violence)! না, এর পিছনে রয়েছে মোটা অঙ্কের বিমা! লখনউয়ের (Lucknow) রাস্তা থেকে উদ্ধার হল এক তরুণীর (young woman) দেহ।

শুক্রবার রাতে পিজিআই (PGI) এলাকায় এক তরুণীকে সংজ্ঞাহীন অবস্থায় পড়ে থাকতে দেখা যায়। স্থানীয়রা পুলিশে খবর দিলে পুলিশ এসে উদ্ধার করে হাসপাতালে নিয়ে গেলে চিকিৎসকেরা মৃত বলে জানান। পরে দেহ ময়নাতদন্তে পাঠানো হয়।

মৃতার নাম গীতা শর্মা (Geeta Sharma)। পিজিআই এলাকার বাসিন্দা। প্রাথমিক ভাবে মনে করা হচ্ছে, তরুণীকে অন্য কোথাও খুন করে রাস্তায় এনে ফেলে দেওয়া হয়। মৃতার পরিবারের অভিযোগ, লিভ-ইন সঙ্গী গিরিজা শঙ্করই এই ঘটনার নেপথ্যে রয়েছে।

আরও পড়ুন: সাজ্জাককে কীভাবে গুলি? জানালেন জাভেদ শামিম

তরুণীর ভাই লালচাঁদেরও বক্তব্য, দিদির লিভ-ইন (Live in) সঙ্গীই খুন করেছে। তাঁর বিরুদ্ধে একটি এফআইআরও দায়ের করেছেন তিনি। লালচাঁদের বয়ান অনুযায়ী, গিরিজা শঙ্কর তাঁকে ফোন করে জানান, তার দিদির দুর্ঘটনা ঘটেছে। তাঁকে হাসপাতালে ভর্তি করানো হয়েছে। জানা গেছে, গীতার নামে ১ কোটি টাকার বিমা রয়েছে। সেই বিমা নমিনিতে নাম রয়েছে গিরিজা শঙ্করের। বিমার টাকার হাতাতেই এই খুন, খতিয়ে দেখছে পুলিশ।

লখনউ পুলিশের অতিরিক্ত ডেপুটি পুলিশ কমিশনার (পূর্ব) পঙ্কজ সিংহ জানান, ময়নাতদন্তের রিপোর্টে তরুণীর শরীরের একাধিক জায়গায় আঘাতের চিহ্ন মিলেছে। সেই আঘাতের কারণেই মৃত্যু হয়েছে। গীতা শর্মা জমি বাড়ি ব্যবসার কাজে যুক্ত ছিলেন। এই ঘটনার পিছনে ব্যবসা সংক্রান্ত শত্রুতা, প্রেম না বিমার টাকা, কী রয়েছে তা নিয়ে অনুসন্ধান শুরু করেছে পুলিশ।